Mesajul postat de Rapid, după ce ”Bocciu” a fost eliberat din arest
Liviu Ungurean, zis ”Bocciu”, liderul galeriei Rapidului, a fost eliberat din arest.
Liderul galeriei Rapidului a fost acuzat de constituirea unui grup infracționar organizat pentru introducerea în stadion a materialelor pirotehnice. În același dosar apare și numele președintelui Daniel Niculae.
După ce a petrecut două luni în arest, Liviu Ungurean a fost eliberat, așa cum a comunicat și Rapidul pe pagina oficială de Facebook.
Mesajul postat de Rapid, după ce ”Bocciu” a fost eliberat din arest
Giuleștenii au postat un mesaj de încurajare pentru liderul galeriei, pe care-l așteaptă în cel mai scurt timp la stadion.
„Liderul galeriei noastre a fost eliberat condiționat! Te așteptăm cât mai curând alături de noi, Liviu!”, au transmis cei de la Rapid.
Cel mai probabil, Liviu Ungurean va fi prezent la meciul Rapidului din ultima etapă, cu cei de la FCSB, care se va disputa duminică în Giulești.
Rapid - FCSB, duminică, în ultima etapă
Echipa pregătită de Bogdan Lobonț va încheia sezonul pe locul șase, indiferent de rezultatul din ultima etapă, având doar 29 de puncte, cu cinci în minus față de următoarea clasată.
De partea cealaltă, FCSB are 49 de puncte și a pierdut ultimele două partide din campionat, cu Universitatea Craiova și CFR Cluj, după ce a devenit matematic campioană.
Urmăriți SPORT.RO și pe Google News